Հարություն (Արճեշի գավառ)

Հարություն, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից 14 կմ հյուսիս֊արևմուտք, սարավանդի վրա։

 Անվան ստուգաբանություն 
Գյուղն իր անվանումը ստացել էր իր մեջ գտնվող Ս․ Հարություն եկեղեցու անունից։

 Պատմություն 
Նախկինում մտնում էր Վասպուրական աշխարհի Քաջբերունիք գավառի մեջ։ 1327 թվականին այստեղ է վախճանվել Հովհաննես վարդապետ Արճիշեցին։ Բնակիչների մեծ մասը կոտորվել է 1915 թվականի Մեծ եղեռնի ժամանակ, իսկ գյուղն ավերվել է։

 Բնակչություն 
Մեծ եղեռնի նախօրեին ուներ 25-30 տուն՝ 250 հայ բնակչով։

 Պատմամշակութային կառույցներ 
Գյուղն ուներ Ս․ Հարություն և Ս․ Աստվածածին անուներով եկեղեցիներ, որոնք կառուցվել են XIII դարի վերջին։ Բնակավայրից 5-6 կմ հեռավորության վրա գտնվում էր Մեծոփա վանքը«Հայաստանի և հարակից շրջանների տեղանունների բառարան», հտ 3, էջ 392։

 Տես նաև 
 Վանի նահանգի հայաբնակ բնակավայրեր

 Ծանոթագրություններ 

 Աղբյուրներ 
 «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
 Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր